บัตรเครดิต SCB มอบเอกสิทธิ์งาน MGC AUTO FEST 2020
บัตรเครดิต SCB มอบเอกสิทธิ์งาน MGC AUTO FEST 2020
24 มิ.ย. 2563

ธนาคารไทยพาณิชย์ จำกัด (มหาชน) หรือ SCB จับมือ กลุ่มบริษัท มาสเตอร์ กรุ๊ป คอร์ปอเรชั่น (เอเชีย) จำกัด หรือ เอ็มจีซี–เอเชีย พร้อมด้วย ศูนย์การค้าสยามพารากอน มอบสิทธิพิเศษสุดเอ็กซ์คลูซีฟ ให้กับลูกค้าผู้ถือบัตรเครดิตไทยพาณิชย์ เมื่อชำระเต็มจำนวนและจองรถยนต์ใหม่ภายในงาน เพียงชำระเงินผ่านบัตรเครดิตไทยพาณิชย์ รับคะแนนสะสม SCB Rewards / SCB M Point รวมสูงสุด X 40 เท่า (จำกัดการให้คะแนนสะสมสำหรับยอดเงินจองขั้นต่ำ 10,000 บาท และ สูงสุด 500,000 บาท/เซลล์สลิป/ท่าน ตลอดระยะเวลาส่งเสริมการขาย)
นอกจากนี้สำหรับลูกค้าที่แบ่งจ่าย สามารถแบ่งจ่ายเงินดาวน์ 0% นาน 4 เดือน เมื่อมียอดชำระค่าเงินดาวน์ขั้นต่ำ 50,000 บาทขึ้นไป/เซลล์สลิป และสูงสุด 500,000 บาท/เซลล์สลิป ภายในงาน MGC-ASIA Auto Fest 2020 ซึ่งจัดขึ้นระหว่างวันที่ 18-28 มิถุนายน 2563 ณ ศูนย์การค้าสยามพารากอน
โดยมี ดร.สัณหวุฒิ ธรรมชวนวิริยะ ประธานเจ้าหน้าที่บริหาร กลุ่มบริษัท มาสเตอร์ กรุ๊ป คอร์ปอเรชั่น (เอเชีย) จำกัด พร้อมด้วย นางสาวกัญฒ์ภิอร สุวรรณ ผู้อำนวยการอาวุโส ผลิตภัณฑ์บัตรเครดิต ธนาคารไทยพาณิชย์ และ นางมยุรี ชัยพรหมประสิทธิ์ รองกรรมการผู้จัดการใหญ่อาวุโส สายงานการตลาด บริษัท สยามพารากอน ดีเวลลอปเม้นท์ จำกัด ร่วมเปิดตัวแคมเปญ เมื่อเร็วๆ นี้